C 81/76
FI
Euroopan unionin virallinen lehti
18.2.2022
Torstai 24. kesäkuuta 2021
G. ottaa huomioon, että Kerro mielipiteesi -verkkoportaali on osoittautunut hyödylliseksi yhteyspisteeksi, jonka kautta kansalaiset ja sidosryhmät voivat osallistua komission toimintapolitiikan valmisteluun; ottaa huomioon, että Euroopan tilintarkastustuomioistuin julkaisi kuitenkin vuonna 2019 erityiskertomuksen, joka sisälsi joukon suosituksia tämän portaalin parantamiseksi varsinkin käännösten käytön osalta; H. ottaa huomioon, että komissio aloitti vuonna 2018 käytännön yhdistää kertomukset toissijaisuus- ja suhteellisuus­ periaatteiden soveltamisesta EU:n lainsäädännön laadinnassa sen suhteista kansallisiin parlamentteihin annettaviin kertomuksiin ja antaa siten enemmän painoarvoa kansallisten parlamenttien näkemyksille ja välttää päällekkäisyydet kahden vuosikertomuksen välillä; I. ottaa huomioon, että komissio sai kansallisilta parlamenteilta 52 perusteltua lausuntoa toissijaisuusperiaatteesta vuonna 2017 ja 37 lausuntoa vuonna 2018 mutta ei yhtään vuonna 2019; J. ottaa huomioon, että kansallisten parlamenttien antamien perusteltujen lausuntojen puuttuminen vuonna 2019 ei johtunut toissijaisuus- ja suhteellisuusperiaatteiden paremmasta täytäntöönpanosta vaan siitä, että vuosi 2019 oli komission toimikausien välinen siirtymävuosi, jolloin myös Euroopan parlamentin vaalikausi päättyi ja pidettiin EU-vaalit, joten aloitteita ja lainsäädäntöehdotuksia tehtiin vähemmän kuin edellisinä vuosina; K. pitää tarpeellisena tiivistää kansallisten parlamenttien osallistumista Euroopan parlamentin rinnalla tiiviimmän yhteistyön demokraattiseen valvontaan, kun yhteistyö koskee jaetun toimivallan piiriin kuuluvia politiikanaloja; L. ottaa huomioon, että alueiden komitea esitteli äskettäin maaliskuussa 2021 RegHub 2.0 -hankkeen; ottaa huomioon, että tämä hanke käynnistettiin komitean omasta aloitteesta sen valvomiseksi, miten EU:n politiikat toimivat käytännössä; M. ottaa huomioon, että sääntelyntarkastelulautakunnan toimeksiantoon kuuluu vaikutustenarviointien laadun tarkista­ minen; N. ottaa huomioon, että komissio on sitoutunut soveltamaan ”yksi yhdestä” -periaatetta, jonka mukaan jokaisella lainsäädäntöehdotuksella, jolla luodaan uusia rasitteita, olisi vastaavasti poistettava kansalaisilta ja yrityksiltä olemassa olevia EU:n tason rasitteita samalla politiikan alalla, mutta toteaa, että tähän mennessä komissio ei ole soveltanut tätä periaatetta onnistuneesti; O. ottaa huomioon, että nykyinen kriisi on paljastanut tarpeen määrittää ja keventää tarpeetonta sääntelytaakkaa sen varmistamiseksi, että EU:n lainsäädännöllä saadaan aikaan toivotut edut ja samalla vähennetään tarpeettomia kustannuksia kohtuullisessa ajassa ja etenkin vauhditetaan tukitoimia kuluttajien, pienten ja keskisuurten yritysten (pk-yritykset) ja mikroyritysten osalta; toteaa, että kaiken kaikkiaan kuluttajien, työntekijöiden, pk-yritysten ja kansalaisten edun vuoksi lainsäädännön olisi oltava tasapainoista, selkeää, kattavaa, osallistavaa ja tapauksen mukaan perustuttava tarvittavaan tieteelliseen näyttöön; korostaa, että mikroyrityksille ja pk-yrityksille olisi asetettava ainoastaan sellaisia velvoitteita, jotka on suhteutettu niiden erityispiirteisiin ja alan ominaispiirteisiin, ja kannustaa komissiota käyttämään vahvoja täytäntöönpanotoimia markkinoiden pirstoutumisen rajoittamiseksi, perusteettomien markkina­ esteiden poistamiseksi ja tasapuolisten toimintaedellytysten varmistamiseksi; ottaa kuitenkin huomioon, että paremman sääntelyn pitäisi hyödyttää kaikkia ja palvella eurooppalaisen yhteiskunnan etuja; P. ottaa huomioon, että parlamentin, komission ja neuvoston on lainsäädäntöeliminä noudatettava annetun toimivallan periaatetta sekä toissijaisuus- ja suhteellisuusperiaatteita; 1.
palauttaa mieliin komission toissijaisuus- ja suhteellisuusperiaatteista laatimien vuosikertomusten merkityksen;
2. pitää myönteisenä toissijaisuus- ja suhteellisuusperiaatteiden jatkuvaa huomioon ottamista, koska ne ovat Euroopan unionin perustavanlaatuisia ohjaavia periaatteita; palauttaa mieliin, että on tärkeää edistää toissijaisuus- ja suhteellisuus­ periaatteita koskevaa yhteisymmärrystä EU:n tasolla, ja panee merkille aiemmissa mietinnöissä esitetyn huolestumisen siitä, että komission laatimat toissijaisuus- ja suhteellisuusperiaatteita koskevat vuosikertomukset ovat jossain määrin pintapuolisia, sillä niissä ei usein kiinnitetä yksityiskohtaista huomiota siihen, kuinka näitä periaatteita noudatetaan EU:n päätöksenteossa; panee merkille, että komission toissijaisuus- ja suhteellisuusperiaatteista laatimista vuosikertomuksista on tullut yhä kattavampia; 3. toteaa, että SEU 5 artiklaan kirjatun toissijaisuusperiaatteen mukaan päätökset on tehtävä tarkoituksenmukaisimmalla poliittisella tasolla ja mahdollisimman lähellä kansalaisia ja yrityksiä, ja muistuttaa, että on tärkeää, että sitä noudatetaan jatkuvasti ja että EU:n tason toimet ovat perusteltuja kansallisella, alueellisella tai paikallisella tasolla käytettävissä olevien mahdollisuuksien valossa ja että samalla otetaan huomioon seuraavat kolme keskeistä prosessia: takautuva arviointi,